Miesto konania: Mierová 19, Bratislava

Dátum konania: 20. 10. 2020

Prítomní: Ing. Ladislav Éhn, prof. Ing. Vladimír Slugeň, DrSc., Ing. Juraj Homola, Ing. Ján Petrovič, PhD., prof. Ing. Pavol Tanuška, PhD., Ing. Ľubomír Kuchta, Ing. Juraj Václav, PhD.

Prizvaní: Ing. Peter Neštický, Ing. Ivan Horváth

**Program**:

1. Otvorenie
2. Schválenie Zápisnice č. 10/2020 zo zasadnutia RS NJF konaného 30. 9. 2020
3. Kontrola plnenia úloh
4. Administratívny finančná kontrola za mesiac september 2020
5. Správa o hospodárení NJF k 30. 9. 2020
6. Prerokovanie žiadostí o poskytnutie finančných prostriedkov z NJF na rok 2021
7. Rôzne

**K bodu 1:**

Z dôvodu prijatých opatrení za účelom zníženia šírenia vírusu COVID-19 sa zasadnutia RS NJF na mieste konania zúčastnili predseda RS NJF Ing. Éhn, podpredseda RS NJF prof. Slugeň, DrSC., správcovia podúčtov Ing. Petrovič, PhD. a Ing. Kuchta. Zasadnutia RS NJF sa zúčastnili ako prizvaní riaditeľ NJF Ing. Neštický a hlavný kontrolór NJF Ing. Horváth. Celkovo sa na mieste zúčastnilo šesť osôb. Zvyšní členovia RS NJF, konkrétne podpredseda RS NJF Ing. Homola a správcovia podúčtov Ing. Václav, PhD., a prof. Tanuška PhD. sa zasadnutia zúčastnili online.

Rokovanie Rady správcov (RS) Národného jadrového fondu (NJF) otvoril jej predseda Ing. Ladislav Éhn

a skonštatoval, že zasadnutie RS je uznášania schopné. Úvodom predniesol návrh programu rokovania v súlade s pozvánkou. RS NJF prijala

**uznesenie č. 108/10/2020**

Rada správcovNJF **schvaľuje** program zasadnutia.

Hlasovanie: za 7, proti 0, zdržal sa 0.

**K bodu 2:**

Rada správcov NJF prerokovala návrh zápisnice č. 10/2020 zo zasadnutia, ktoré sa uskutočnilo dňa 30. 09. 2020 a prijala

**uznesenie č. 109/10/2020**

Rada správcovNJF **schvaľuje** zápisnicu č. 10/2020 zo zasadnutia, ktoré sa uskutočnilo dňa 30. 09. 2020 a jej zverejnenie na internetovej stránke NJF.

Hlasovanie: za 7, proti 0, zdržal sa 0.

**K bodu 3:**

Informácia o kontrole plnenia úloh bola predložená písomne. Komentár predniesol Ing. Neštický. RS NJF prijala

**uznesenie č. 110/10/2020**

Rada správcovNJF **berie na vedomie** informáciu o kontrole plnenia úloh.

Hlasovanie: za 7, proti 0, zdržal sa 0.

**K bodu 4:**

Ing. Neštický predložil RS NJF správu o výsledku administratívnej finančnej kontroly NJF za mesiac september 2020. Po štandardnom kontrolnom procese faktúr doručených v mesiaci september boli vystavené dve administratívne finančné kontroly nakoľko úhrada faktúr prebehla na dva krát. K faktúre č. 2020003066 v sume 6 988,78 eur bude uhradená po predložení vyžiadaných dodatočných podkladov. RS NJF prijala

**uznesenie č. 111/10/2020**

Rada správcovNJF **berie na vedomie** správu o výsledku administratívnej finančnej kontroly NJF za mesiac september 2020, ako aj doplňujúce informácie o priebehu úhrady faktúr a informácie k faktúre ku ktorej boli vyžiadané doplňujúce podklady.

Hlasovanie: za 7, proti 0, zdržal sa 0

**K bodu 5:**

Ing. Neštický predložil RS NJF Správu o hospodárení NJF k 30. 9. 2020 a podal zhrňujúci komentár k príjmovej, výdavkovej časti správy a k plneniu ukazovateľov rozpočtu NJF vo vzťahu k schválenému rozpočtu. Čo sa týka príjmovej časti, príspevky od držiteľov povolenia na prevádzku jadrových zariadení (tzv. povinný príspevok a povinná platba) neboli tvorené, keďže ich splatnosť je raz ročne do 01. 12. 2020. Takisto je to v prípade úrokov z vkladov na účtoch NJF, ktoré sú pre NJF príjmom až k 31. 12. 2020. Rozpočtové výdavky NJF boli čerpané v súlade so schváleným rozpočtom, ako aj účelom rozpočtovaných verejných prostriedkov.

Hlavný kontrolór NJF predložil RS NJF stanovisko k správe o hospodárení NJF k 30. 9. 2020 a predniesol doplňujúce informácie, ako aj zhrňujúci komentár k hospodáreniu NJF s verejnými financiami.

RS NJF prerokovala Správu o hospodárení NJF k 30. 9. 2020 a stanovisko hlavného kontrolóra NJF k tejto správe a prijala

**uznesenie č. 112/10/2020**

Rada správcov NJF:

**Schvaľuje** Správu o hospodárení NJF k 30. 09. 2020.

**Berie na vedomie** stanovisko hlavného kontrolóra NJF k Správe o hospodárení NJF k 30. 09. 2020.

**Ukladá** predložiť Správu o hospodárení NJF k 30. 09. 2020 a stanovisko hlavného kontrolóra NJF k tejto správe na prerokovanie DR NJF.

 Z: predseda RS NJF

 T: najbližšie zasadnutie DR NJF

Hlasovanie: za 7, proti 0, zdržal sa 0.

**K bodu 6:**

Ing. Václav, PhD. oboznámil RS NJF o výsledku rokovania na základe jeho poverenia RS NJF s JAVYS, a. s. k predloženým žiadostiam o poskytnutie finančných prostriedkov na rok 2021 z NJF. Spoločnosť JAVYS, a. s. predložila na NJF odpovede na pripomienky k jednotlivým žiadostiam. Nakoľko tieto odpovede boli zaslané deň pred zasadnutím RS NJF, nie všetci členovia RS mali možnosť sa s nimi oboznámiť. Zároveň Ing. Václav, PhD., informoval RS, že spoločnosť JAVYS, a. s. v najbližšej dobe predloží na NJF stanovisko MŽP SR k žiadosti o poskytnutie finančných prostriedkov z NJF č. 01/A/17/JAVYS – Dodatok č. 3 a žiadosti č. 01/G/21/JAVYS. Z toho dôvodu predseda RS poveril riaditeľa NJF, že v prípade obdržania predmetných dokumentov na NJF aby boli zaslané všetkým členom RS na oboznámenie sa. RS NJF bude v diskusii k žiadostiam o poskytnutie finančných prostriedkov na rok 2021 z NJF pokračovať na najbližšom zasadnutí RS NJF.

**K bodu 7:**

7.1 Ing. Neštický oboznámil RS NJF, že dňa 16. 10. 2020 listom č. 6959/2020 bola doručená na NJF oficiálna nominácia zástupcov ÚJD SR do pracovných skupín pre prípravu aktualizácie Vnútroštátneho programu nakladania s VJP a RAO v SR. RS NJF prijala

**uznesenie č. 113/10/2020**

Rada správcovNJF **schvaľuje** nomináciu zástupcov ÚJD SR do pracovných skupín pre prípravu aktualizácie Vnútroštátneho programu nakladania s VJP a RAO v SR.

Hlasovanie: za 7, proti 0, zdržal sa 0.

7.2 Ing. Neštický informoval RS NJF, že dňa 15. 10. 2020 bola doručená žiadosť p. Michala Danišku, ktorý požiadal RS NJF o účasť verejnosti na aktualizácii Vnútroštátnej politiky a programu nakladania s RAO a VJP a zároveň špecificky žiada o zaradenie do pracovných skupín k VPP a to z pozície:

 - člena Civil Society Larger Group EURAD,

 - zástupcu občianskej iniciatívy Chceme zdravú krajinu,

 - zástupcu výboru Petície proti dovozu a spracovávaniu zahraničného RAO na území SR.

RS NJF v rámci diskusie k príprave aktualizácie Vnútroštátneho programu nakladania s VJP a RAO v SR vychádzajúc zo zákona č. 308/2018 Z. z. o NJF a Aahurského dohovoru víta účasť verejnosti pri tvorbe strategického dokumentu. RS NJF sa zhodla na tom, že p. Daniška bude zapojený do procesu prípravy aktualizácie. Zároveň bude listom vyzvaný o zaslanie podkladov a podnetov do aktualizácie Vnútroštátneho programu. RS NJF prijala

**uznesenie č. 114/10/2020**

Rada správcovNJF:

**Schvaľuje**  prizvanie p. Michala Danišku k príprave aktualizácie Vnútroštátneho programu nakladania s VJP a RAO v SR.

**Ukladá** vyžiadať od p. Michala Danišku podnety a podklady k aktualizácii Vnútroštátneho programu nakladania s VJP a RAO v SR.

Z: Ing. Neštický

T: 25. 10. 2020

Hlasovanie: za 7, proti 0, zdržal sa 0.

Najbližšie zasadnutie RS NJF sa uskutoční dňa 24. 11. 2020 o 8:00 h v priestoroch NJF, Mierová 19, Bratislava a v prípade trvania opatrení na zníženie šírenia vírusu COVID-19 bude zasadnutie RS NJF prebiehať online.

Zapísal: Ing. Neštický Schválil: Ing. Éhn